《入朝二首 其二》
唐代·蒋偕

凌晨唱第姓名扬，兄弟斜飞列雁行。力振箕裘应不坠，身承纶绂有余光。

欲知宗德流芳远，更喜孙枝发秀长。四世十人沾宠屋，名标桂籍永相望。

作者简介：常州义兴人，徙居河南。蒋伸弟。有史才。以父荫历迁右拾遗、史馆修撰、主客郎中。宣宗时，尝受诏与崔龟从等续修《唐历》，累除太常少卿。大中八年，又与卢耽等修《文宗实录》。蒋氏三世相继修国史、实录，时称良笔。